Scott Morrison

Scott John Morrison es un politico de Australia. Il esset li prim-ministre de Australia ínter li 24-im de august 2018 e li 30-im may 2022. Il devenit prim-ministre quande li parlamentarios de su partise, li Liberal Partise de Australia, votat que il devet vicear li precedent prim-ministre, Malcolm Turnbull, quam chef del partise. Morrison esset sequet quam prim-ministre per Anthony Albanese, pos que su Australian Labor Partise victet li electiones de 2022. Morrison continua quam li representativ por li districte de Cook.

Personal e professional vive
Scott Morrison nascet li 13-im de may 1968 in Sydney, u il studiat economic-geografie al Université de Nov Sud Gallia. Pos li studies il laborat in li statal administration por li turisme. Inter li annus 1998 e 2000 Morrison habitat e laborat in li administration del turisme.

Scott Morrison es maritat con Jenny Warren e li cuple have du infantes.

Political cariera
 2007 Scott Morrison es electet in li parlament de Australia por li Liberal Partise de Australia.
 2013-2014 Ministre por immigration e li protection del frontiera.
 2014-2015 Ministre por li social servicies.
 2015-2018 Ministre for financies de Australia.
 2018 Scott Morrison es li 24-im de august 2018 electat quam chef del Liberal Partise de Australia, fante le li prim-ministre de Australia.
 2022 Cessat esser li prim-ministre pos que li Liberal Partise perdit li electiones in may.

Categorie: Australia